Proiect

# GUVERNUL REPUBLICII MOLDOVA

**H O T Ă R Â R E nr.\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_2024**

# Chișinău

**pentru modificarea unor hotărâri ale Guvernului**

**(organizarea și funcționarea Sistemului automatizat de supraveghere a circulației rutiere ,,Controlul traficului”)**

Guvernul **HOTĂRĂȘTE:**

## Anexa nr. 1 la Hotărârea Guvernului nr. 965/2014 pentru aprobarea Regulamentului privind organizarea și funcționarea Sistemului automatizat de supraveghere a circulației rutiere „Controlul traficului” și modificarea Concepției Sistemului automatizat de supraveghere a circulației rutiere „Controlul traficului” (Monitorul Oficial al Republicii Moldova, 2014, nr. 352-357, art. 1043), cu modificările ulterioare, se modifică după cum urmează:

1. la punctul 2, la noțiunea „utilizator”, după cuvintele „Serviciului Protecție și Pază de Stat” se completează cu textul „ , Serviciului de Informații și Securitate și Centrului Național Anticorupție”;

## punctul 4 va avea următorul cuprins:

„4. Scopul Sistemului este automatizarea procesului de depistare și constatare a încălcărilor din domeniul traficului rutier comise de conducătorii de vehicule, precum și a altor infracțiuni și contravenții, acumularea probelor pentru soluționarea cauzei și tragerea la răspunderea contravențională sau penală, recuperarea bunurilor infracționale, colectarea informației privind situația rutieră în zonele de supraveghere, în regim de timp real și acordarea suportului tehnic și informațional la asigurarea securității naționale.”;

1. punctul 5, după textul „asigurării securității circulației rutiere,” se completează cu textul „ordinii publice și securității naționale, prevenirea și combaterea infracțiunilor sau contravențiilor, recuperarea bunurilor infracționale”;
2. punctul 8, după textul „asigurării securității circulației rutiere,” se completează cu textul „ordinii publice și securității naționale, prevenirea și combaterea infracțiunilor sau contravențiilor, recuperarea bunurilor infracționale”;
3. la punctul 19, textul „3 luni” se substituie cu textul „până la 6 luni”;

## punctul 30 se completează cu subpunctul 4) cu următorul cuprins:

„4) utilizatorii subdiviziunilor din cadrul Serviciului de Informații și Securitate și Centrului Național Anticorupție au următoarele drepturi:

a) să participe la implementarea Sistemului;

b) să prezinte propuneri cu privire la inițierea modificărilor actelor normative care reglementează funcționarea Sistemului;

c) să acceseze și să vizualizeze datele stocate în Sistem, în conformitate cu prevederile actelor normative;

d) să solicite și să primească de la deținătorul Sistemului ajutor metodologic și practic privind problemele ce țin de funcționarea acestuia.”.

## Punctul 3 din Concepția Sistemului automatizat de supraveghere a circulației rutiere ,,Controlul traficului”, aprobată prin Hotărârea Guvernului nr. 40/2012 (Monitorul Oficial al Republicii Moldova, 2012, nr. 21-24 art. 61), cu modificările ulterioare, va avea următorul cuprins:

„3. Destinația Sistemului

Scopul Sistemului este automatizarea procesului de depistare și constatare a încălcărilor din domeniul traficului rutier comise de conducătorii de vehicule, precum și a altor infracțiuni și contravenții, acumularea probelor pentru soluționarea cauzei și tragerea la răspunderea contravențională sau penală, colectarea informației privind situația rutieră în zonele de supraveghere, în regim de timp real și acordarea suportului tehnic și informațional la asigurarea securității naționale.”.

1. Prezenta hotărâre intră în vigoare la data publicării în Monitorul Oficial al Republicii Moldova.

# Prim-ministru Dorin RECEAN

**Contrasemnează:**

# Ministrul afacerilor interne Adrian Efros

# Ministrul finanțelor Petru Rotaru